 Lethulwe ngokusemthethweni ibandla i-CFCI eMgungundlovu Eyethu NewsLethulwe ngokusemthethweni ibandla i-CFCI eMgungundlovu Ukuze uyifeze imibono umuntu kufanele azazi ukuthi ungubani. February 23, 2017 Umholi waleli bandla uMphostoli Collins Dhlomo LETHULWE ngelikhulu isasasa igatsha lebandla le Covenant Church Fellowship International CFCI endaweni yase Mgungundlovu.Ngesonto kwenzeke okungajwayelekile ngenkathi izinkumbi zabantu zigcwalisa indlu yokukhonzela ekumgwaqo uNorth Street no.15 eduzane nemigwaqo emikhulu uVictoria kanye no West Street.Lelibandla eliholwa uMphostoli Collins Dhlomo linamagatsha alinganiselwa ku 40. UDhlomo uvamise ukushumayela endaweni yase Mhlathuze kanye naseThekwini e-Olive Convention Centre.Amukela lamaKholwa uDhlomo uthe injongo yakhe ukuba ashintshe izimpilo zabantu. Intshumayelo yakhe ubeyigxilise kumbono lapho ecaphune khona encwadini ya Habbakuk 2: 1-2. Umbono uqhamuka emva komshikashika wokuba umuntu ahlale ebukhoneni buka Nkulunkulu, kusho u Dhlomo.Uthe yena eminyakeni edlule wayenomkhuba wokuba ahambe aye endawani thizeni lapho ezohlala khona yedwa ekhuleka, elalela izwi leNkosi kanye nomculo futhi ebhala khona yonke imibono kanye namaphupho akhe. Ukuze uyifeze imibono umuntu kufanele azazi ukuthi ungubani. Ngeke ube nguthisha ekubeni ungumuntu ongathandi ukufundisa. Umbono fanele uhambisane nalokhu okuhambisana nawe, kusho u Dhlomo.Uthe okunye okubalulekile ukuthi abantu bashintshe indlela abaziphatha ngayo. Uma ngabe ufuna ukufeza okuthize kufanele uqale usebenze ukuze ukufeze lokho. Ngeke ungitshele ukuthi ufuna ukuba nesithabathaba somuzi endaweni yomntakabani kodwa ubusahluleka ukunakekela umjondolo okanye indlu enamagumbi amane yakho, kusho uDhlomo.Ngokusho kuka Meya waseMsunduzi uMnuz Themba Njilo obehambele lenkonzo uthe idolobha lase Msunduzi ngeke lisafana njengoba sekuvulwe lelibandla. UNjilo uthe ubonga uNkulunkulu ngokuba usekwaze ukuqeda izinyanga eziyisithupha esesihlalweni sobuMeya,.Uphinde wabonga lelibandla ngokuba libe nesandla ekukhuliseni enye yamadodana akhe eyilunga lalelibandla. Ngiphinde ngibongele uMsunduzi ngaleli Bandla. Mina ngingu Meya onembono ngiyethemba ukuthi imibono yami isizokwazi ukuba ihambe ifinyelele lapho engifisa ukuba ifike khona. Ibandla ilona elazana nezidingo kanye nezinhlupheko zabantu kuqala bese kuqhamuke thina njengo mkhandlu silethe izidingo zomphakathi. Ngibona ukuthi imibono yami izokwazi ukuba ifike lapha ngifisa iye khona, kusho uMnuz Njilo.UDhlomo uthe phezu kwezinselelo zesifo sesandulela ngculaza umphakathi ubhekene nesihlava sesizidakamizwa. Kufanele silwe nalokhu njengebandla, kusho uDhlomo. Uthe unesifiso sokuba ibandla likhule. Ngithanda ukucacisa ukuthi CFCI ayikho lapha ukuzocintisana nabandla asekhona, kodwa sizobambisana namabandla aqale ngaphambi kwethu, kugcizelela uDhlomo.Inkonzo ingena njalo ngeSonto ngehora leshumi ekuseni. Kuphinde kube khona eyakusihlwa engena ngehora lesithupha kusihlwa.Recommended StoryKutholwe isidumbu sowesifazane emfuleni iDusi eMgungundlovu 